ตรวจพบเชื้อซิฟิลิสขณะตั้งครรภ์ค่าไตเตอร์ 1:1 ฉีดยาครบ3เข็มแล้ว มีนัดเจาะเลือดอีกที เดือนหน้า อยากทราบว่า จะหายไหมคะ ค่าเลือดมีโอกาสเป็นnon reactiveไหมคะ
สวัสดีค่ะ หากตรวจเลือดหาการติดเชื้อซิฟิลิส แล้วพบค่า titer 1:1 ถือว่าเชื้อมีปริมาณที่น้อยมาก ซึ่งหากได้รับการฉีดยารักษาครบ 3 เข็มแล้ว โอกาสที่จะหายขาดก็มีได้มากค่ะ และหากตั้งครรภ์อยู่ แล้วได้รับการฉีดยารักษาครบก่อนที่จะคลอดมากกว่า 4 สัปดาห์ขึ้นไป โอกาสที่ทารกในครรภ์จะติดเชื้อและเป็นซิฟิลิสแต่กำเนิดก็ถือว่าน้อยค่ะส่วนการตรวจเลือดหลังจากนี้ ค่าอาจยังไม่กลับมาเปHน non-reactive ในทันทีค่ะ ทั้งนี้ หลังการรักษา ค่า titer นั้น ไม่มีระบุไว้ชัดเจนว่าค่าที่ระดับเท่าไหร่ที่แปลว่าหายจากโรค เพียงแต่โดยปกติ หลังการรักษา ค่า VDRL หรือ RPR titer จะลดลงอย่างน้อย 4 เท่า ภายใน 3-4 เดือน และลดลง 8 เท่า ภายใน 6-8 เดือน และจะค่อยๆ ดลงลงไปอย่างต่อเนื่อง จนอาจกลายเป็น non-reactive ภายใน 1 ปี อย่างไรก็ตาม ในบางราย แม้จะหายแล้ว แต่อาจตรวจพบค่า VDRL/RPR titer ต่ำๆ ได้อยู่ค่ะ ดังนั้น หากตรวจติดตามแล้ว ค่าไม่เพิ่มขึ้นหรือค่าลดลง (อย่างน้อยสี่เท่า) แปลความได้ว่าตอบสนองต่อการรักษาค่ะสำหรับทารกในครรภ์นั้น แพทย์ก็จะติดตามจากการตรวจอัลตราซาวด์ และเมื่อทารกคลอดแล้ว ก็จะมีประเมินการตรวจร่างกายและตรวจเลือด และให้การรักษาที่เหมาะสมต่อไปค่ะ